หลายวันก่อนนิวคุงได้ไปเดินเล่นที่ตลาดนัด หน้าสนามกีฬา ก็นึกขึ้นมาได้ว่าด้านหลังรามนั้นมีร้านปลาเผาเด่นๆดังๆอยู่หลายร้าน เลยเดินไปหาร้านกิน เจอร้านราชาเมี่ยงปลาเผา เจ๊กุ้งนี้ มีจุดเด่นเป็นแอร์โฮสเตสมาบริการเอง เลยแวะซะเลย 555+
ร้านจะเป็นแบบกางเต้นให้นั่งกินอยู่ที่หลังราม มีที่นั่งทั้งแบบนั่งกับโต๊ะและปูเสื่อนั่งกับพื้นเลือกนั่งกินได้เลย
บรรยากาศในร้านก็จะกว้างและสบายๆไม่อึดอัด นั่งกินได้เพลินๆ

เมนูของกินร้านก็จะเน้นไปที่เมนูอาหารอีสานเป็นหลัก และมีเมนูเด่นของร้านเป็นปลาทับทิมเผา ครับ
ราคาต่อตัวนั้นจะอยู่ที่ราวๆ 320-350 บาทต่อตัว แล้วแต่ขนาด

วันนี้นิวคุงได้สั่งของกินไป 2 อย่าง คือ
1. ส้มตำไทย ที่ร้านตำออกมาได้รสแซ่บอร่อยดี ตัวมะละกอเส้นเล็กกรอบอร่อย กุ้งแห้งและถั่วหวานมัน กินกับน้ำส้มตำอร่อยแบบเพลินๆเลย
2. ชุดเมี่ยงปลาเผา ได้มา 3 อย่างคือ จานผัก จานเส้นหมี่ และจานปลาเผาครับ
ปลาเผาของที่นี่อร่อยสมชื่อจริงๆ คือเผามาได้อร่อยและมีความสดใหม่มาก กินแล้วไม่รู้สึกถึงกลิ่นคาวปลาเลยแม้แต่น้อย แต่ได้รสหวานปลาแบบเน้นๆเลย 
นอกจากนี้ที่ร้านยังมีน้ำจิ้มให้เลือกกินอีก 2 แบบ แบบแรกคล้ายจิ้มถั่วมีรสหวานมันอร่อยเข้ม อีกแบบเป็นน้ำจิ้มซีฟู๊ดมีรสเผ็ดเปรี๊ยวหวานอร่อย ทั้งสองแบบนี้กินกับปลาเผาได้อร่อยทั้งคู่เลย กินแล้วฟินมากๆ
ตัวผักก็มีความกรอบสดใหม่ กินปลากับผักกัยเส้นหมี่ก็กินได้เพลินๆ

สรุปโดยรวม (เต็ม 10)
ให้ 9 คะแนนครับ ชอบปลาเผาของร้านนี้มาก กินแล้วไม่รู้สึกถึงกลิ่นคาวของปลาเลยแม้แต่น้อย อร่อยๆ~

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  20 / 10 / 57
